40. schôdza NR SR - 5.deň - B. popoludní
Dátum: 2021-09-23
Poslanec: Blaha, Ľuboš (SMER - SD)
Druh vystúpenia: Vystúpenie v rozprave

151. Ďakujem veľmi pekne. Vážené dámy, vážení páni, dovoľte aby som pokračoval vo svojom príhovore a pokúsil sa zároveň demonštrovať tú atmosféru a tú dehonestáciu Národnej rady, o ktorej som hovoril už pred hlasovaním. Najnovším počinom vládnej koalície, ktorá si schválila, úplne vážne si schválila pozmeňujúci návrh pani poslankyne Anny Zemanovej, aby Robertovi Ficovi zapchala ústa. Toto bol návrh pani Anny Zemanovej, poslankyne strany Sloboda a Solidarita, tej strany, ktorá sa tu oháňa slobodou v Bielorusku, Rusku, každé druhé slovo o Navaľnom, o Prasačenkovi či Pratasevičovi, či ako sa volá. A oni teraz povedia, že líder opozície nemá právo hovoriť, že mu máme zavrieť ústa a oni si túto, s prepáčením, nebetyčnú hlúposť, reálne schválili. Sa tam zapojili do toho tuto veľkí lebertariáni ako Dostál a spol. Oni si normálne schválili, že Robert Fico má zakázané, oni to nazvali moralizovať, zakázané hovoriť. Toto je úžasné, to je fantastické. Čiže my sme sa dostali do situácie, kedy tú liberálna strana zakazuje slobodu slova v parlamente lídrovi opozície a vy tu niečo idete vyčítať o Lukašenkovi. Vy tu chcete niečo vyčítať akože nedemokratickým režimom. Vy ste sa už reálne pomiatli, kolegovia? Ešte raz, vy ste zakázali hovoriť lídrovi opozície. A ešte sa vytlieskavajte! Neuveriteľné! Toto tu naozaj ešte nikdy nebolo a myslím si, že to len dokresľuje to, v akom parlamente sme sa ocitli. Dokresľuje to tú myšlienku, ktorú som naznačil v úvode svojej reči, že sa do slovenského parlamentu, žiaľbohu, kvôli Matovičovi dostali tí najväčší lúzri, intelektuálny planktón, ktorý dokáže schváliť absolútne čokoľvek, absolútne čokoľvek. Oni si zrušia demokraciu, oni si zrušia demokraciu takýmto spôsobom, lusknutím prsta. A Pročko k tomu ešte zatlieska a spraví kotúľ vpred. To je fantastické, toto tu máme, toto tu dneska máme. (Potlesk.) Intelektuálny planktón sa dostal k moci. Haló?! Ešte raz, pani Zemanová, preboha, počúvate ma?! Okamžite to stiahnite! Však to je škandál, však to je škandál! Však Lukašenko začne rozdávať ceny Anny Zemanovej v Bielorusku. Však toto si nedovolí ani Lukašenko. (Potlesk.) Rozumiete tomu? Prepáčte, ako toto nám tu dneska vládne? To ako v porovnaní s týmito je Mikulec ešte naozaj nositeľom Nobelovej ceny za mozog. Toto je... Mikulec je tu ešte ten najmúdrejší. Pani Zemanová, prosím vás, rozumieme si? Stiahnite to! Nestrápňujte sa už viacej, stiahnite to, dobre?! Ja chápem, že ste si už odhlasovali túto hlúposť a že sa na vás bude smiať história ešte niekoľko storočí. Ja tomu rozumiem, ale keby ste sa aspoň trošku chceli zamyslieť nad tými nezmyslami, ktoré ste navrhli, to už ani vtipné neni, to už ani vtipné neni! Naozaj v tom vašom veku, keby ste mala 17 rokov ako násťročná pubertiačka, chápem, že občas tak človeku vystrelí, ale zase chápete, že by ste mali ísť príkladom aj pre vaše vnúčatá a toto naozaj neni príklad hodný poslankyne Národnej rady. Takže, dámy a páni, dovoľte teraz pokračovať v mojom príhovore, ktorý sa týka Romana Mikulca, človeka, ktorý na poste ministra vnútra nemá čo hľadať zhruba rok a pol. Ale, žiaľ, stále tam je a stále na Slovensku zasieva teror prostredníctvom systému udavačov, ktorý si vytvorili, ktorý on kryje. Ten systém udavačov najnovšie nazývajú - čurillovská mafia, používam výraz pána predsedu, slovutného Borisa Kollára, ktorý to takto pomenoval - čurillovská mafia. Čiže máme tu systém narafičených mafiánskych udavačov, systém ľudí, ktorí sú ochotní vymyslieť si krivo čokoľvek na kohokoľvek len preto, aby im bol znížený trest za ich mafiánsku činnosť. A tento systém tu kryje minister vnútra Mikulec. A hlavnými predstaviteľmi tohto systému sú vyšetrovatelia NAKA - pán Čurilla, pán Ďurka a ďalší, ktorých dneska zavreli do väzby nezávislé súdy, zavreli ich do väzby, aby kolúzne nekonali. A to sú tí istí ľudia, ktorí, mimochodom, išli zatvárať do väzby Milana Lučanského, ktorí môžu za jeho smrť, vrátane ľudí ako Mikulec, Matovič a ďalší. Mikulec, to je to hlavné obvinenie, ktoré tu už niekoľko mesiacov hovoríme, má krv na rukách Milana Lučanského spoločne s Matovičom a ďalšími. Ten človek tu už dávno nemal byť. Ale napriek tomu drzo a arogantne sem chodí a vysmieva sa nám do tvárí. Drzo a arogantne sa vysmieva do tvárí rodiny Milana Lučanského. Ľudia typu Čurilla a Ďurka sú pre nich národní hrdinovia. Ja neviem, ja mám taký pocit, že títo páni ani nevedie čítať. Lebo keby vedeli čítať, tak by si prečítali to uznesenie, by si prečítali to, akým spôsobom boli prepísané odposluchy pri obvinení pánov Čurillu a celej tej jeho čurillovej mafie. Budem to skracovať. By si to prečítali a zistili by, že páni Čurilla a Ďurka sa v jednej miestnosti jedného dňa dohadovali spôsobom, poďme zavrieť tamtoho, pome zavrieť hentoho, lebo ho nepotrebujeme, lebo po nás ide Santusová - inšpektorka, tak ju poďme zavrieť. A oni si takýmto spôsobom vymýšľali, aké obvinenie na ňu našijú. A potom dokonca som sa dočítal v jednom z tých uznesení, že ona im tam hrala TA3 a mal práve tlačovú konferenciu Robert Fico ako líder opozície. A im sa nepáčilo, čo hovoril, tak povedal, že aj na toho príde, aj na toho niečo našije. Toto hovoril vyšetrovateľ NAKA, človek tohto pána Romana Mikulca. Ako inak to nazvať ako mafiou. Ako inak to nazvať ako organizovanou zločineckou skupinou. Matovič tu rozpráva slovo mafia v každej druhej vete a v tej prvej povie, že hydra. Vždy len tieto dve slová. A v skutočnosti je tu jediná hydra, jediná mafia, jediná chobotnica tá, ktorej velí on, Lipšic a tento pán. A som presvedčený, že či to bude v tomto volebnom období, alebo keď títo odídu na smetisko dejín, na smetisku intelektu sú už dávno, ale odídu čochvíľka aj na smetisko dejín a keď tam odídu, tak v tej chvíli, verte tomu, že celá táto chobotnica bude rozpletená. Vy si myslíte, že vy ste neohrození? Že nepríde spravodlivosť aj po vás? Ja som síce neni veriaci človek, ale verím v karmu, verím v to, že spravodlivosť si vás nakoniec zomelie. A je dosť možné, že si vás zomelie spôsobom, akým sa to práve deje v čurillovskej mafii. Viete, ja si pamätám, že keď bol Milan Lučanský prevezený úplne brutálne sadisticky, nelogicky a kontraintuitívne do väznice, do väzby v Prešove. Sťažovali sa všetci, že nebláznite, prečo nemá umožnený prístup advokátov? Prečo sa takýmto spôsobom týrate? Prečo ho posielate do najsurovejšej väznice? Tak vtedy médiá hovorili: Ale čooo, nebláznite, to je všetko v poriadku. Ale v tej istej chvíli, ako sa toto isté stane jednému z čurillovskej mafie, jednému z vyšetrovateľov, že ho pošlú do Prešova, tak tu vyvreskuje v každej druhej relácii, Daniel Lipšic, že to je proste nemožné, takto to byť nemôže. Nepočujete, akí ste pokrytci?! Nepočujete, akí ste farizeji?! Pri Milanovi Lučanskom vám bolo jedno, že ho popravili, ale v prípade čurillovskej mafie všetci tu skáču dva metre desať od radosti, že od smútku, že si niekto dovolil ísť do väznice v Prešove. Čiže, páni kolegovia, farizejstvo je vaša základná vlastnosť a ja márne uvažujem, či to je nedostatkom morálky, alebo nedostatkom intelektu. Na vašej strane asi pôjde o kombináciu. Ten hlavný dôvod, pre ktorý odvolávame pána ministra Mikulca, okrem toho, že kryje čurillovskú mafiu, je to, že to bol on, kto dal pokyn šéfovi polície, prezidentovi Policajného zboru pánovi Kovaříkovi, aby prerušil a prekazil policajný záťah, policajnú akciu voči trojici mafiánov, trojici udavačov - Dömötörovi, Petrovovi a Zemanovi. Tento pán dal pokyn, za tento pokyn je dneska obvinený Kovařík, bývalý šéf polície. Ale Kovařík bol proste iba prostriedok. Kovařík bol iba mopslíček na obojku tohto pána. Ten mu hodil pamlsok a Kovařík urobil. Ale tento pán patrí do basy ďaleko viac ako Kovařík. Však on dal ten pokyn. To sa tu všetci tvárime, že sme slepí, že nevidíme, že sme hluchí, že nepočujeme. Ešte raz, Kovařík dal pokyn. On sa tým ešte pri tej svojej úžasnej mentálnej kapacite ešte aj pochválil. On to ani nezadržiaval, on to potreboval zo seba dostať. On to pre Hospodárske noviny na rovinu povedal, že áno, ja som dal ten pokyn Kovaříkovi. Ako to že si preňho neprišla ešte NAKA? Ako to že ten človek ešte neni vo väzbe? Kto môže viacej kolúzne konať ako tento pán? Však tu teraz na celé, na celé Slovensko môže vyvreskovať tie svoje nezmysly. Ten človek má byť v base, má byť vo väzbe. Nie Milan Lučanský tam mal zhniť! Nie Milan Lučanský tam mal zomrieť! Tento pán mal ísť do väzby! On dal pokyn na prerušenie akcie a kvôli tomu utiekli dvaja z troch mafiánov. On sa tu na tom rehlí aj s tým svojím panákom. On sa tu na tom rehlí. Dvaja mafiáni odídu a oni sa tu rehlia. Dvaja mafiáni, ľudia, ktorí nemajú žiadnu morálku, na ktorých bol postavený systém kajúcnikov, narafičených udavačov. O tom, že tento systém fungoval, nehovorí len správa Slovenskej informačnej služby, opakujem, nie našej Slovenskej informačnej služby. Ale Slovenskej informačnej služby, ktorú si zvolila koalícia, táto koalícia. To nie sú naši nominanti, to sú vaši nominanti, páni kolegovia, a oni sami vás obviňujú, že ste vytvorili systém narafičených udavačov. Potom to potvrdia odposluchy samotnej inšpekcie, na základe toho sú obvinení páchatelia. Dneska sedia, čurillovská mafia sedí vo väzbe a vy ich stále obhajujete. Vy tu obhajujete zločincov, vy tu obhajujete systém, ktorý zabil Milana Lučanského, na základe udaní a výmyslov ľudí, ako je Petrov, ako je Dömötör, ako je Zeman. Veď to sú čistí mafiáni. Ja som videl fotografiu tých pánov a ja som teda neni nejaký, že by som mal predsudky voči ľuďom, ktorí vyzerajú ako brutálni vrahovia, ale títo páni vyzerali ako brutálni vrahovia. A na výpovediach týchto pánov to celé postavili. Absolútne nedôveryhodné, absolútne nedôveryhodné. Dneska už vieme, aká je pravda. Dneska už vieme, že tu vládla mafia vo vnútri polície. Vieme, že tu boli krivo obviňovaní ľudia a, žiaľ, vieme, že kvôli Matovičovej a Mikulcovej mafii zomrel Milan Lučanský. Viete, keby to bolo o tom, že sú to krivo obviňovaní ľudia a po dvoch mesiacoch sa obvinenie stiahne, tak si povieme, poďme to riešiť, ale asi nemáme v sebe toľko emócií. Ale, preboha, tu zomrel človek. Zomrel hrdina. Človek, ktorý dostal do basy mafiána Černáka, najväčšieho fanúšika Igora Matoviča. Spomeňte si na status Mikuláša Černáka pred voľbami. On by volil OĽANO, on by volil Igora Matoviča. Gratulujeme. Presne takýmto spôsobom rozmýšľa OĽANO ako mafián Černák. A Milan Lučanský musel byť zničený. A ja mám veľké obavy, že práve s pomocou tohto pána, práve s pomocou Matoviča a ďalších a Lipšica, o ktorom ešte budem veľa, veľa rozprávať. Čiže druhý dôvod, pre ktorý chceme odvolávať ministra Mikulca je to, že bol on, bol to on, kto dal pokyn riaditeľovi polície, prezidentovi Policajného zboru Kovaříkovi. Kovařík je dneska obvinený, tuto kolotočiar je ďalej na svojej pozícii. Úžasné, fascinujúce, fantastické! Gratulujte si! Človek bez intelektu, človek bez morálky. Tretí dôvod, ktorý je asi jeden z tých najzávažnejších, pre ktorý je dneska minister Mikulec odvolávaný, je to, že zobral úplatok. To nehovorím ja, že zobral úplatok. On zobral úplatok 100-tisíc eur podľa Imreczeho. To je meno, ktoré tu oni skloňujú veľmi často. Keď sa tu jednalo o Petra Pellegriniho, tak Imrecze sem, Imrecze tam, hentaké šampanské, onaké šampanské, ale keď sa jedná oňho, zrazu nič. A pritom Imrecze povedal o úplatku vo vzťahu k Mikulcovi nie vtedy, keď si ho zobrali do laty tí jeho sadisti, ktorí tam dokážu vytĺcť z toho človeka absolútne akékoľvek priznanie, akýkoľvek výmysel. Nie. Imrecze to povedal v rozhovore, ktorý sa odohral dávno predtým, než ho zbalili. To znamená, že mal možnosť hovoriť všetko, čo je autentické, všetko, čo je úprimné. A povedal, že tento pán zobral úplatok 100-tisíc eur. Asi si kúpil hodinky, ktoré nosí na ruke. Len asi zabudol, že to sú fejky. Dúfam, že ich, pán minister, znova nenosíte, lebo už by bol naozaj trapas. Tento človek zobral úplatok 100-tisíc eur, ale to nebolo prvý raz v jeho kariére. V minulosti dokázal zobrať úplatok v desiatkach tisíc eur a svedčia o tom zase záznamy z Vojenského spravodajstva. Tieto veci sú neni vymyslené. To nie je tak, že my sme zobrali nejakého Dömötera alebo nejakého iného kajúcnika, udavača, mafiána. To neni tak, že my teraz chodíme po uliciach a naháňame mafiánov. Ty sa priznaj k tomu, ty si vymysli tamto, ty si vymysli oné. To je tak, že toto išlo o záznamy, o reálne uznesenia, o reálne odposluchy, o reálne obvinenia. A máte pocit, že by pán bol už takto (rečník prekrížil zápästia) niekde vo väzbe? Nie. Pánko sa tu rehlí aj so Šipošom a je ďalej ministrom vnútra. Toto je Mikulec. A potom sa čudujete, že sa musíme hanbiť za túto vládu. Potom sa čudujete, že je to dehonestácia tohto parlamentu, že takíto ľudia sú na čele štátu. Akú dôveru máme mať v políciu, keď toto tu vládne? Ja keď som naposledy pozeral rozhovor s pánom Mikulcom, mne sa krútila hlava. To bolo po proteste v Košiciach. Si pamätáte? Protest v Košiciach, strana SMER zorganizovala 10-tisíc ľudí a hentento povie, že všetci tí ľudia tam boli zaplatení. Toto povie minister vnútra. A dokonca už aj, teraz neviem, či to bola Tódová, áno, Tódová sa ho spýtala, lebo ako teda Tódová tiež nevyniká intelektom, ale už aj jej to tak prišlo, že tak keď minister vnútra takéto niečo povie, tak asi by to chcelo nejaký dôkaz. Že? Pán minister, aký máte na toto dôkaz? To je fakt. On povie, že to je fakt. To je ako fyzika, hej. Fakt. Proste tam všetci sú zaplatení. Desať tisíc Slovákov, 10-tisíc občanov on obvinil z korupcie. Všetci sme boli proste skorumpovaní. Ja som dostal od Putina aspoň 300 rubľov. Doteraz ich mám vo vankúši. A ďalších 10-tisíc ľudí tiež. Všetci máme peniaze a v takýchto konšpiráciách tento pán žije. Ja si ho pamätám, on tu naposledy, keď sme ho odvolávali, tu rozvíjal také sprisahanecké teórie, že tu bolo sprisahanie reptiliánov, sprisahanie všetkých, ešte aj Radičovej, len aby mu ublížili chúďatku. A dneska vidí sprisahanie, ja neviem koho, ktoré nejaký ďalší reptilián, ktorý zaplatil 10-tisíc ľudí do Košíc, len aby mu ublížili chúďatkovi. On v tomto žije, toto sa mu v tej hlave odohráva. Ako pri všetkej úcte, adept na ústav pána Pinela, ale určite nie adept na ministra vnútra. Ako takéto niečo môžme tolerovať? Akože to, že vy to dokážete tolerovať, tomu ešte rozumiem. Ale ako je možné, že dokážeme na Slovensku, ľudia vzdelaní, vysokoškolsky vzdelaní, inteligentní, Slovensko je neuveriteľne múdre a toto je taká hanba, že nám toto vládne. Neviem, ako to môžme tolerovať, neviem, neviem, neviem. Hanbím sa za to a nebudem to vedieť vysvetliť ani svojim deťom, keď začnú prvýkrát rozmýšľať o politike a zistia, že v politike, vo vláde sú tí najväčší mentálni outsideri na Slovensku. Je to strašná hanba. Viete, keď som sa zamýšľal nad tým, že ako funguje systém čurillovskej mafie na Slovensku, tam je toľko mien, to je tak prepletené. Tam všetci tí Čurillovia, Ďurkovia, Dömöterovia, Petrovia, že bežný človek sa v tom už nemôže vyznať. Ja tomu rozumiem, že sú ľudia z toho zmätení. Keby toto napísala Agatha Christie, tak myslím si, že to by bol ten najzmätenejší román detektívny, aký by videla. A Hercule Poirot by asi spáchal samovraždu. V tom sa už nevyzná nikto. Ale napriek tomu ľudia musia vedieť jedno. Že tu boli obviňovaní nevinní ľudia. Je jedno, či použijeme slovo Dömöter, Petrov, Zemák, Tiger alebo čo. Ľudia, vedzte jedno, je tu proste partia mafiánov, ktorá, to sú skutoční mafiáni. Aby sme slovo mafia používali teraz v tom skutočnom zmysle slova. Gangstri, ktorí vydierali, rezali hlavy, robili zlé veci. Nie v zmysle slova Matoviča, že mafián je každý. On to používa ako synonymum človeka. Reálni mafiáni, ako je Petrov, ako je Dömöter a ďalší. A on, ten Dömöter sa sám priznal, že si vymýšľal, že si vymýšľal obvinenia a kvôli týmto obvineniam reálne išli do väzby nevinní ľudia vrátane Milana Lučanského a budem to opakovať donekonečna. Človeka, ktorého som si mimoriadne vážil, človeka, ktorý dnes mohol žiť nebyť týchto vrahov. Nebyť týchto vrahov. Páni kolegovia, to, že je... (Hlasy z pléna). Pani Zemanová, ja viem, že chce ísť príkladom, príkladom svojim deťom, ale keby ste sedeli možno na stoličke, to by bolo príjemnejšie, lebo (reakcie z pléna) áno, áno, bol by som veľmi rád, keby ste mi neukazoval tento spôsob správania sa... (Prerušenie vystúpenia predsedajúcim.) Laurenčík, Milan, podpredseda NR SR 152. Pán poslanec, prosím, pokračujte v rozprave. (Reakcie z pléna.) Blaha, Ľuboš, poslanec NR SR 153. Ja som navrhovateľ. (Smiech v sále.) Pani, ste zmätená, ste zmätená, choďte radšej domov. Toto je veľká hanba táto pani. Táto pani je veľká hanba, ale radšej budem voči nej veľmi zmierlivý, aby mi nezakázala rozprávať ako pánovi Ficovi. Naša Sloboda a Solidarita, to je úžasné proste. Úplný John Locke a Adam Smith v jednej osobe. Dobre, necháme tak pani Zemanovú, tá má sama so sebou dosť vážnych problémov aj bezo mňa. Takže skúsme pokračovať. Viete, už v minulosti pán Mikulec preukázal svoj morálny charakter, keď viedol Vojenské spravodajstvo a o tom bola naša ostatná mimoriadna schôdza. Pán Mikulec bol schopný prihrať kšeft za milióny bratovi, otcovi a keby mal sesternicu, bratrancov, tak všetci by dostali kšefty za milióny. Však takto rozhadzoval. Toto je Mikulec. To je tá gloriola tej nekorupčnosti a toho slušného Slovenska, za ktorú tu vrieskal pavián Stanke. Toto je to slušné Slovensko. Všetkým - tatovi, bratovi, každému. Keby mal psa, tak dohodí kšeft aj psovi. Tento pán bol navyše obvinený z toho, a to bolo úplne fascinujúce, on bol obvinený z toho, že nevedel sa preniesť cez traumatizujúci zážitok, že nejaký sused očúral plot, či čo to ako to bolo v tom zázname, a preto on kontaktoval mafiánov Takáčovcov, aby vyriešili problém s týmto človekom, ktorý, žiaľ, očúral jeho plot. Pardon, ten pes očúral plot. Toto, toto riešil šéf Vojenského spravodajstva. Ja neviem, pán minister, jak ste to stíhali, lebo vy ste popri tom ešte aj robili vysokú školu, jak si pamätám. On sa stal majstrom vedy, Master of Science, v Brne počas toho, ako viedol Vojenské spravodajstvo. Ja neviem, ako sa vedie Vojenské spravodajstvo, ale človek by očakával, že vám to zožerie aj nejaký čas toho dňa, ale on dokázal, superman, ešte popri tom aj študovať vysokú školu. Napísal nám 20 diplomových prác, ako nás minule informoval, 20. Bežný človek napíše jednu. Ja som napísal dve, lebo som mal dve vysoké školy, on napísal 20. Mikulec, úžasné! Ja to na ňom vidím, že on to má v sebe ten talent, len to nevie prejaviť. Dvadsať vysokých... diplomov. Možno zistíme, že on má 20 titulov a 20 vysokých škôl. Uvidíme. Ale pointa je, že on dokázal ešte popri tom všetkom riešiť psa, ktorý mu očúral plot, kontaktovať sa s mafiánmi takáčovcami a riešiť úplatky a riešiť všetky tie kšefty pre svojho brata a svojho otca. Ten človek má neuveriteľný dar narábať s časom, pretože toto nedokáže len taký hocijaký smrteľník. Vyštudovať vysokú školu, viesť Vojenské spravodajstvo a boriť sa v tých najväčších korupčných kauzách, aké existovali na Slovensku. Ešte aj Radičovej z neho bolo zle. A to Radičová teda nie je žiadna naša favoritka. Iveta Radičová bola predsedkyňa vlády v časoch, kedy sa tu diali, aj so Sulíkom, tie najväčšie neoliberálne experimenty. Ešte aj ona sa chytala za hlavu, že, preboha, tohto nie. Tohto nechcela ani poslať niekam do Bruselu, lebo tento pán neni schopný ani, opakujem, viesť kolotoče v Petržalke. To videla aj Radičová. A napriek tomu ten pán sa cíti ako morálny hrdina. On sa cíti ako ten najväčší superhero, avenger. Toto je Mikulec, lebo on lietal ako tryskáč z Walta Disneyho a intelektuálne zhruba na tej istej úrovni. A Radičovej nestačil, napriek tomu je v tejto pozícii. Ja som, ja som naozaj na pomykove, že či dokážu vyhrabať vôbec ešte niečo horšie, ako je Mikulec. Páni kolegovia, pre mňa sú sväté slová Milana Lučanského, ktorý keď odchádzal z pozície prezidenta Policajného zboru, tak povedal veľmi jasne. Odmietam politizáciu polície a nikdy nebudem rešpektovať toto, toto (rečník ukazuje prstom do pléna) na čele ministerstve vnútra. Nikdy. Toto povedal Lučanský, generál Lučanský, a to boli slová, ktoré naozaj museli chytiť za srdce každého človeka na Slovensku. A myslím si, že vo chvíli, kedy Milan Lučanský zomrel, tento pán sa mal spakovať a vypadnúť. Mal sa spakovať a ísť preč už v tej chvíli. Mohol spraviť morálne gesto. Nie, tento človek je neodvolateľný. Všetky možné úplatkárske aféry, všetky možné mafie, čokoľvek naňho našijete, čokoľvek poviete o ňom, on sa otrase a povie, že to tak neni a médiám to stačí. Médiám to stačí. Nás by tu grilovali od rána do večera. Palcové titulky by boli. To by tu chodili v čiernom všetky Tódové, všetci títo Schutzovia. Nie. V prípade tohto pána sa mu prepečie absolútne všetko. Ale ja vám poviem, prečo je to tak. Je to tak preto, lebo tu existuje chobotnica. Existuje tu mafia, pracovne ju nazvime matovičovská mafia. Existuje tu matovičovská mafia, ktorá ovláda nielen políciu, nielen časť súdov, nielen časť vyšetrovateľov, nielen časť prokuratúry, tú lipšicovskú. O tom ešte budem hovoriť. Ona ovláda čiastočne aj médiá, korporátne médiá, liberálne médiá a tie im kryjú zadok. Pani ako Tódová, preboha, nemôže tie nezmysly písať, všetkú tú špinu, čo valila na Milana Lučanského, všetky tie nezmysly a krivé obvinenia bez toho, že by za to nebola odmenená, tomu hádam neverí nikto. A keď sa pozriete, v akom príbytku, v akej chatrčke býva pani redaktorka na Hradnom vrchu v jednej z najbohatších častí Slovenska s platom možno tisíc eur, ktoré zarába bežný novinár, ale ona si to, samozrejme, vedela zadovážiť. Tak sa asi pýtajme, ako je možné, že skorumpované liberálne médiá podporujú takéto zločiny a chobotnicu Matoviča a Mikulca. Lebo majú z toho peniaze. Dokonca nielen tie, ktoré idú, tečú pofidérnymi spôsobmi, ale tie, ktoré úplne legálne posiela vláda Igora Matoviča, dneska toho, jak sa volá, Hegera. Táto vláda posiela úplne legálne peniaze na očkovaciu kampaň. Oni dostávajú milióny na očkovaciu kampaň. Veď to je normálna legálna alebo pololegálna korupcia. Oni korumpujú médiá, aby písali to, čo chcú spôsobom, však napíš, že ten Matovič neni až taký magor a dostaneš miliónik na očkovanie. A potom tam budeš vyvreskovať, že očkovanie je úsmev, vakcína je úsmev, ja neviem čo, sloboda a všetko možné. Len aby si tu kryla túto mafiu. Toto je obyčajný biznis. Toto je obyčajný biznis a my musíme teda ľuďom hovoriť pravdu. Nikto iný im tú pravdu nepovie, lebo korporátne, oligarchické, liberálne médiá sú podplatené. A práve preto musíme využívať tento priestor a hovoriť o tom, kto je tá chobotnica. Ja vám poviem, kto je v tejto chobotnici, keď tu pán Eduard Heger hovoril o zozname, o nejakom zozname. Spomeňte si na jeho reč, ja viem, že ste väčšina z vás zaspali, kým hovoril, lebo to bolo niečo tak mľandravé, to sa nedalo počúvať. Ale keď náhodou niekto z vás bol hore a bdel, kým pán premiér hovoril, tak on tu hovoril nejaký zoznam. Tak ja vám poviem, aký je zoznam matovičovskej chobotnice. V tomto zozname nachádzame takéto mená - Zeman, Petrov, Dömöter, Čurilla, Ďurka, Mišún, Sabota, Scholtz, Lipšic, Kysel, Repa, Šurek, Kliment, Hrubala, Záleská a sám Matovič, a, samozrejme, aj jeho tajný agent Makó. Toto je chobotnica Igora Matoviča. Každý má, samozrejme, inú úlohu a povedal by som, že vieme túto chobotnicu rozdeliť na veľké ryby a malé ryby. Veľké ryby sú Matovič a Lipšic. Tohto pána nepovažujem za veľkú rybu, ale majú tam ešte menšie ryby, ako je on, a to sú práve tí Zemanovia, Dömöterovia, tí bežní mafiánikovia. Hegera neviem, či môžem považovať za súčasť tejto chobotnice. Ja si myslím, že Hegera neberú ani oni sami vážne. To je pre nich handra, takisto ako pre väčšinu Slovákov. On nech si rieši svoje salarabandy a oni budú riešiť tie mafiánske veci. Toto je tá chobotnica. V tejto chobotnici sa, žiaľ, objavuje meno, ktoré je veľmi, veľmi nebezpečné pre celkové fungovanie slovenskej štátnosti. Meno poradcu, bývalého poradcu prezidentky Čaputovej, Peter Kubina. Toto meno špeciálne zdôrazňujem práve preto, že ide o veľmi nebezpečné prepojenie na sám prezidentský palác. A pokiaľ je do týchto mafiánskych chobotníc zapojená aj Zuzana Čaputová ako prezidentka Slovenskej republiky, tak už máme ale sakramentský problém. A ja mám veľké obavy, keď vidím, čo všetko dokázal ten Peter Kubina v týchto súvislostiach urobiť. Peter Kubina v čase, keď bol ešte poradcom prezidentky Zuzany Čaputovej, zastupoval dvoch hlavných kajúcnikov, ktorých pred tým zastupoval Daniel Lipšic. Daniel Lipšic a Peter Kubina pracovali pre jednu právnickú firmu, boli spoločníci a veľmi dobrí priatelia, ktorými sú dodnes. Lipšic a Kubina. Lipšic vyslal Kubinu prezidentke do prezidentského paláca, kde robil poradcu Čaputovej a ten istý Kubina v tom čase obhajoval ako advokát kajúcnikov, tých kajúcnikov kvôli ktorým neskôr zomrel aj Milan Lučanský. Je to náhoda? A je náhoda, a toto je veľmi zaujímavé, je náhoda, že viete, kedy Kubina prestal byť poradcom prezidentky Čaputovej? Stalo sa to niekedy okolo 21. mája tohto roku. A viete, aké bolo odôvodnenie prezidentskej kancelárie? Zaslala odôvodnenie, že pán Kubina v tom čase odišiel od prezidentky, prestal robiť poradcu preto, aby sa mohol pripravovať na svoju novú advokátsku činnosť, ktorá by mohla byť chápaná ako konflikt záujmov s poradcovstvom prezidentky Slovenskej republiky. Pýtame sa, ako mohol pán Kubina 21. mája vedieť, že mu príde nejaká nová advokátska činnosť, ktorá nakoniec naozaj prišla, lebo viete čo, on sa stal advokátom Čurillu, Ďurka a všetkých týchto, ktorí patria do čurillovskej mafie. Čiže oni už vtedy tušili, že Kubina bude potrebný na obhajovanie týchto zverov. Ako to mohli vedieť? Viete ako? Týždeň pred tým, ako Kubina prestal byť poradcom Čaputovej, sa odohralo slávne stretnutie v pivnici tajnej služby, v pivnici SIS, kde bola aj madam Čaputová, kde bol aj Lipšic, kde boli všetci títo gangstri a tam sa prevalilo, že tu existuje systém udavačov, narafičených kajúcnikov, systém, že sa tu láme spravodlivosť a krivo obviňujú nevinní ľudia. Systém, ktorý prakticky zdemoloval právny štát na Slovensku. Čaputová sa to dozvedela. Vedela, že sa zrazu pôjde po čurillovskej mafii, vedela, že Čurilla a Ďurka sú v ohrození. Lipšic vedel to isté. A čo sa stalo? Zhodou okolností týždeň po tejto pivnici Čaputová posiela Kubinu preč zo svojho paláca, lebo Kubina už vie, že bude musieť obhajovať na pokyn Lipšica týchto mafiánov, čurillovských mafiánov. A ja sa pýtam, toto prepojenie medzi Lipšicom, Čaputovou a touto mafiou cez osobu pána Kubinu necháme len tak. Toto budeme na Slovensku tolerovať? Veď to ide k najvyšším poschodiam štátu. Ono už v tejto mafii nie je zamotaný len bývalý predseda vlády Matovič, minister vnútra Mikulec, špeciálny prokurátor Lipšic, ono je do toho možno zamontovaná aj sama prezidenta Čaputová. Ja stále čakám na odpoveď, nech mi vysvetlí, ako je možné, že mala poradcu Kubinu a dobre vedela, čo je ten človek zač, koho obhajuje, koho sa chystá obhajovať a ako veľmi je prepojený so špeciálnym prokurátorom Lipšicom, bývalým advokátom všetkých týchto mafiánskych udavačov. A nielen to, obhajoval aj Pentu, on zabil človeka, to je človek, ktorému by ste v normálnej civilizovanej európskej krajine niekde dali kôrku chleba, lebo by bol bezdomovec na ulici. A tento človek tu dneska vládne špeciálnej prokuratúre a správa sa ako taký gestapák, ako taký esesák, Daniel Lipšic. Tragédia pre Slovensko. V tejto súvislosti mi dovoľte spomenúť ešte niekoľko mien, ktoré, o ktorých som presvedčený, že môžu mať súvislosť s touto mafiou. A sú to mená sudcov. A to je tiež obrovská národná tragédia, pokiaľ sa sudcovia a sudkyne spreneveria spravodlivosti a pomáhajú chobotnici, len aby sa kriminalizovala opozícia, len aby ničili ľudí. Takýto sudcovia môžu aj za smrť Milana Lučanského. A budem to dokola opakovať. Títo sudcovia sa volajú Pamela Záleská, pán Hrubala a pán Kliment. To sú sudcovia, o ktorých mám vážne pochybnosti, či nespolupracujú práve s matovičovskou mafiou. Po tom, ako som videl na vlastné oči tú sadistickú rozkoš, ktorú pociťovala tá krátkovlasá pani sudkyňa, ktorá tam rozprávala v súdnej sieni, že dá Kováčikovi, bývalému špeciálnemu prokurátorovi, štrnásť rokov basy, pričom ešte aj Šúrek ako najväčší sadista z Lipšicovej partie žiadal iba trinásť. Ona mu dala štrnásť a ešte sa pri tom dobre chechtala, lebo môže ubližovať človeku, nevinnému človeku, ktorému nedovolila sa ani brániť, ani mať obhajobu. Lebo ten prípad je jasný, čistý ako sklo. Tak kto oslobodil mafiána Kudličku? Bol to Dušan Kováčik? Nie. Oslobodil ho Hrubala a Kliment. Ale odsúdime, samozrejme, Kováčika, lebo sme potrebovali dostať na jeho post Lipšica. Ešte mu tam tá Záleská nahodí štrnásť rokov basy a zničí mu život, lebo v prípade Kováčika je to doživotie. Ešte mu sa nedovolí ani brániť a Hrubalu a Klimenta ešte povýšime. Z Klimenta chceli urobiť generálneho prokurátora a z Hrubalu spravili šéfa, už ani neviem, akej súdnej inštitúcie, už sa tu strácam. A toto je systém mafie na Slovensku. Záleská spraví čokoľvek, len aby odsúdila nevinného človeka. Ja som bol z toho úplne zhnusený. Viete, lebo postaviť prípad na dvoch kajúcnikoch? Ako v časoch inkvizície a stredoveku to bolo v celku bežné hej, došli dvaja nejakí opití ľudkovia a povedali táto má, toto je bosorka, lebo som ju videl lietať v noci. Zobrali, chytili babu, hodili na hranicu, upálili. Bolo, hej? Ale že to budeme robiť v 21. storočí v Slovenskej republike? To som si nemyslel. Pamela Záleská urobila toto. Zobrala dvoch, dvoch kajúcnikov, jeden z nich je Makó, o ktorom každý vie, že si vymýšľa, lebo je skorumpovaný a jeho firma dostala desať miliónovú zákazku od Slovenskej pošty, čiže si ho štát kúpil. A tento Makó je dneska tak dôležitý a tak dôveryhodný pre Záleskú, kamarátku pani Tódovej, s ktorou chodia na dovolenku a robia, neviem čo spolu, tak on je tak dôveryhodný, že ona kvôli tomu odsúdi nevinného človeka. A keď sa Kováčik chce aspoň brániť, že prosím vás, tak zavolajme toho Hrubalu, nech vlastne vysvetlí, prečo vlastne oslobodil on toho mafiána a zavolajme toho Klimenta, prečo to urobil. Nie, je mu to zakázané. Treba čím skôr poslať Kováčika za mreže. A prečo? Lebo sa medzitým odhalila čurillovská mafia, lebo sa medzitým odhalil systém udavačov, ktorý tu fungoval. Ona sa musela poponáhľať, lebo v tej chvíli akoby sa dobiehali všetky tie vyšetrovania, v tej chvíli, ako zistia ďalšie odposluchy, ktoré dneska sú na stole, ktoré už dúfam, že fakt porazia a zničia toto monštrum, tak v tej chvíli by jej skončil aj prípad Kováčika. Ona to musela urobiť. Nevinného človeka poslať na štrnásť rokov do basy. Ja chcem povedať jedno. Ešte raz, karma je zdarma. Pani Záleská si myslí, že tu bude naveky v tej pozícii? Pán Hrubala, pán Kliment si myslia, že tu budú naveky? Ako je možné, že Hrubala je vôbec na takejto pozícii? Však ten človek opakovane jazdil ožratý za volantom. Keby ste hocikto z vás si raz sadli za volant ožratý, tak už si v živote nenájdete ani robotu zametača v Ikei. A Hrubala sa stal šéfom Najvyššej súdnej rady či Najvyššieho súdu. A on bol dvakrát prichytený, ako ožratý jazdí. Však mohol zabiť človeka, mohol zabiť človeka ako Lipšic. Ten zabil človeka na priechode, nebol ožratý, ale jazdil rýchlejšie, ako mal a podľa svojich vlastných kritérií mal ísť do basy natvrdo. Ale v prípade Lipšica išlo, samozrejme, o podmienočku. Dodneska chodí ešte ku kurátorovi a odpykáva si trest náš slávny špeciálny prokurátor. Som tak mimoriadne pyšný a hrdý, čo nám na Slovensku vládne že až. Ďalšiu vec, ktorú by som rád otvoril, je ten ich slávny § 363, ktorý momentálne idú ohýbať, ničiť a meniť len preto, že sa im znepáčil ich vlastný generálny prokurátor. Prosím vás, povedzte mi nejakú krajinu vo svete, okrem Ugandy za čias diktátora, ktorý jedol ľudí, povedzte mi jedinú krajinu na svete, ktorá si účelovo zmení zákon, lebo sa jej nepáči rozhodnutie generálneho prokurátora? Veď to je nonsens. Ak tu má fungovať nejaká predvídateľnosť, nejaký právny štát, vy nemôžete trestať generálneho prokurátora tým, že nielenže ho chcete zmangľovať, zničiť, poslať do basy, ale ešte aj zmeníte zákon, aby sme tohto generálneho prokurátora oklieštili a aby sme dali moc do rúk nášmu kamarátovi Danielovi Lipšicovi. A toto sa akože predstavuje ako spravodlivosť, ako reforma, toto je ten boj s hydrami a mafiou, o ktorom tu tára Matovič? Si robíte srandu? Tak hádam sa tu má zísť nejaká odborná verejnosť, keď chcete niečo meniť. Hádam tu niekoľko týždňov alebo mesiacov má prebiehať diskusia odborníkov, ale nie. Vy si vytvoríte nejakú pracovnú skupinku na zničenie Žilinku, do tej skupinky si zavoláte tisíc ľudí, ani jeden z nich nepríde, je tam v podstate prakticky len ten Matovič, veľký právnik. Však keď môže byť ekonóm, tak môže byť aj právnik, to je v poriadku. A tento človek teraz roz